《贱辰承吕维师徐献和李宗诚曾舜徵袁季友诸省丈及罗布衣汝存携酒见过集杜》
明代·唐伯元

隐几萧条戴鹖冠，兴来今日尽君欢。尊前柏叶休随酒，竹里行厨洗玉盘。

拳引滥骑沙苑马，衰颜欲付紫金丹。可怜宾客尽倾盖，百遍相过意未阑。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。